༧གོང་ས་མཆོག་གིས་རྒྱ་མིར་འབྲེལ་བའི་སྐོར་དང་གསུང་དོན།རྒྱ་མི་དང་འབྲེལ་བ་བྱ་རྒྱུ་གོང་དུ་བརྗོད་པ་བཞིན་རྒྱ་རིགས་སློབ་ཕྲུག་དང་ངོས་རང་འབྲེལ་བ་ཧ་ཅང་ཡོད།དེ་བཞིན་རྒྱ་རིགས་ཚོང་པ་མང་པོ་ཞིག་དང་ངོས་རང་འབྲེལ་བ་ཡོད།དེ་བཞིན་རྒྱ་མིའི་ལས་བྱེད་རྒས་ཡོལ་ཕྱིན་པ་དེ་འདྲ་མང་པོ་ཞིག་དང་འབྲེལ་བ་ཡོད།དེའི་ཐོག་ནས་ངོས་རང་འབྲེལ་བ་ཞིག་ཡོང་བཞིན་ཡོད།དུས་དུས་ལ་ཕར་ཕྱོགས་ནས་མི་ཡོང་།ང་ཚོ་ཐུགང་ཚོའི་དབུ་མའི་ལམ་ནི་ཕྱི་གསལ་ནང་གསལ་ཡིན།དེར་བརྟེན་ཕན་ཚུན་གོ་རྟོགས་སྤེལ་བ་བརྒྱུད་ག་ལེར་བཟོ་ལྟ་ཞིག་འཐོན་བཞིན་འདུགའདི་ངོས་ཀྱི་ཁྱེད་ཚོར་ལས་བསྡོམས་ལྟ་བུ་ཡིན།ཁྱེད་ཚོས་སེམས་ནང་ངེས་པར་བྱོས།ཚང་མས་སེམས་སྐྱིད་པོ་བྱོས།སེམས་ཀྱི་སྤོབས་པ་མ་ཞུམ་པ་བྱོས།ང་བོད་རིགས་ཡིན།དངོས་གནས་ང་ཚོ་རླབས་ཆེན་གྱི་མི་རིགས་ཤིག་ཡིན་བམས་པ།ང་ཚོའི་མེས་པོ་དངོས་གནས་ཧ་ཅང་རྣམ་དཔྱོད་ཅན་དང་བྱས་རྗེས་ཅན་དེའི་བརྒྱུད་འཛིན་ཡིན་བསམ་པའི་ཐོག་ནས་སྤོབས་པ་བྱེད་ནས་སྡོད་དགོས།སེམས་མ་ཞུམ་པ་བྱོས་ཞེས་བཀའ་སློབ་གནང་།